Niels Chr. Geelmuyden

Niels Christian Geelmuyden (født 1960) er en norsk forfatter og skribent. 

Han er særlig kjent for portrettintervjuer av norske kjendiser og for en personlig, satirisk og ironisk skrivestil. Han har skrevet biografier om Inger Sitter, Trygve Hegnar og Børre Knudsen. I de senere årene har han utgitt flere samfunnskritiske sakprosabøker om moderne produksjon av mat, drikke og legemidler.

Geelmuyden har hovedfag i statsvitenskap fra Universitetet i Oslo. I tillegg har han grunnfag i psykologi og historie samt utdannelse fra befalsskolen for Kystartilleriet. 

 Forfatterskap  
Geelmuyden skriver på riksmål. Han benytter i stor grad humor, ironi og ordspill i sine tekster. Siden 1990-årene har han skrevet mye for Morgenbladet, samt forskjellige tidsskrifter. Geelmuyden har gitt ut flere samlinger med portrettintervjuer av kjente personer, de fleste som gjenbruk av artikler opprinnelig skrevet for Kapital, Henne og andre ukeblader.

På grunn av hans direkte stil har noen av hans tekster skapt kontroverser, blant annet hans intervju med daværende statsminister Gro Harlem Brundtland for Det Nye i 1993. Brundtland hadde satt som betingelse at hennes pressesekretær skulle være til stede under intervjuet, at spørsmålene skulle forelegges på forhånd, og at intervjuet skulle tas opp på bånd. Geelmuyden gjenga statsministeren ordrett, men intervjuet ble ikke publisert før etter at pressesekretæren hadde gjort betydelige omskrivinger. Intervjuet ble også publisert senere i Geelmuydens versjon i tidsskriftet Kapital i august 1993 og også i boken Ærlighetens Komedie.

Han har skrevet biografi om kunstneren Inger Sitter i 2009, om Trygve Hegnar i 2002 og om presten Børre Knudsen i 1988. 

Geelmuyden har i flere intervjuer og artikler beskrevet følelsen av å stå utenfor det litterære etablissementet i Norge, og kritisert manglende offentlig støtte til egne bøker og prosjekter. For sine seneste faktabøker om mat og drikke har han fått bred oppmerksomhet i mediene og kritikk fra flere fagfolk,«Sunt, sant og usant om maten vår», Dag og Tid, 1. november 2013Farlige medisiner?  Lommelegen: «Å gjøre folk engstelige for å bruke en trygg medisin, slik forfatteren har gjort med deg nå, og han klarer sikkert å få mange til å slutte med slike medisiner også, med kreft-skremslene, synes jeg er lite pent gjort.»– Ge­el­muy­den forstår ikke det han skriver om  ABC Nyheter<ref>Uviten: Det siste, håpløse påfunnet fra kostholdsguruene er at nesten alt vi drikker er skadelig Aftenposten</ref> men også positive omtaler i blant annet Sykepleien for boken Pillebefinnende. For kokeboken Sunnheten på bordet ble han og medforfatteren René Zografos i mai 2017 hedret med sølvmedalje i finalen i Gourmand Cookbook Awards i kategorien verdens beste kokebøker i helse og ernæring for 2016. 

 Familie  
Niels Christian Geelmuyden er bror til siviløkonom og kommunikasjonsrådgiver Hans Geelmuyden.

 Bibliografi 



  Illustrert av Nils Ole Oftebro, Bernt Eide mfl.
  Kapital 

  Portretter 
  satirisk oppslagsverk inspirert av The Devil's Dictionary av Ambrose Bierce, 1995 
 Vår daglige død: reisebrev fra det moderne liv, Huitfeldt forlag,1996 Essays
 Snakkebaroner, Gyldendal, 1996, Portrettintervjuer
  Intervjuer fra Kapital, Det Nye og Henne Gud og hvermann, Schibsted forlag, 2001 Intervjuer fra Kapital, Det Nye og Henne Hegnar, Schibsted forlag, 2002 Biografi
 Veien til viagra, Schibsted Kåserier, illustrert av Karine Haaland, 2003
 Stikk i strid Hegnar Media, 2004 Portretter fra Kapital, Henne, Investor og  Tidens Tegn Uten tittel: Niels Christian Geelmuyden i samtale med 15 kunstnere, 2004 Dinamo 
 På gyngende grunn: samtaler med Odd Børretzen, Cappelen, 2005
 Ordskjelv: norske forfatterportretter, Schibsted forlag, 2005
 Mer enn hjerne, Transit, 2007
 Refleksjoner , Skagerrak forlag, 2007
 Rikes Tilstand , Hegnar Media, 2007
 Ubuden gjest, Schibsted forlag, 2009
 Reisebrev I, Aschehoug, 2009, Illustrert av Steffen Kverneland
 Reisebrev II, Aschehoug, 2009 Illustrert av Steffen Kverneland
 Inger Sitter - et portrett, Aschehoug,  2009 i samarbeid med Gunnar Danbolt
 Tversoververs, Cappelen Damm, 2010 Barnediktsamling illustrert av Finn Graff
 I hodet på en ildsjel - Niels Christian Geelmuyden møter ti ildsjeler 2010 
 Uten kappen - Advokatportretter 1987 - 2012, 2012 
 Sannheten på bordet - Det du ikke får vite om maten din. Cappelen Damm, 2013
 Ordbruksoppgjør - Portretter av 27 redaktører og mediefolk. Cappelen Damm Akademisk, 2014
 Nøkkelopplevelser, 52 kåserier og betraktninger. Eboknorden, 2014.
 Dans på gloser - 38 nyere portretter. Eboknorden, 2014
 Sannheten i glasset - hva er det vi drikker? Cappelen Damm, 2015
 Sunnheten på bordet. Cappelen Damm, 2016. Kokebok i samarbeid med René Zografos.
 Pillebefinnende - Hva vet vi om medisinene vi tar? Cappelen Damm, 2017, ISBN 978-82-02-52700-6, 
 Fra ånd til munn - 575 anekdoter. Hegnar Media, 2017, illustrert av Finn Graff
 50 fordeler med å passere 50 , Cappelen Damm, 2018
 Spermageddon - Forplantningsevnen i fritt fall, Cappelen Damm, 2019
 Skrivekunstens hemmeligheter - Lær å skrive levende, Cappelen Damm, 2021
 Når de døde våkner, Gyldendal, 2022
 Kvinner som vinner - 36 portretter av kraftfulle kvinner,'' Lite Forlag, 2023

 Priser 
 Gullpennen (1995)
 Knut Haaviks hederspris  for fremragende underholdningsjournalistikk (2004)
 Fritt Ords honnør (2007)
 Vestfolds Litteraturpris (2009)

 Referanser 

 Kilder 
Forfatterpresentasjon på Cappelen Damms nettsider

 Eksterne lenker 

 Universitas' intervju med Geelmuyden
 VGs bokanmeldelse av På gyngende grunn
 Kronikk  i Aftenposten 21. mars 2006: Apartheid på norsk
  Kronikk i Aftenposten 5. august 2007: Tankeløshetens tid
  Innlegg i Aftenposten 14. juni 2007: Den åttende skapelsesdag
 Anmeldelse av Ubuden gjest i tb.no, 9. november 2009
  Anmeldelse av "I hodet på en ildsjel" i Aftenpostene 22. oktober 2010
 Kronikk i Dagbladet 15. oktober 2013:  Det Mattilsynet ikke forteller
 Kronikk i Dagbladet 13. oktober 2015: Mattilsynet gir forbrukerne falsk trygghet  
 Kronikk i Aftenposten 31. januar 2016: Det vi er enige om
 Kronikk i Dagbladet 26. august 2017: Det du ikke får vite om pillene 

Kategori:Norske sakprosaforfattere
Kategori:Norske kokebokforfattere
Kategori:Norske essayister
Kategori:Norske journalister
Kategori:Riksmålstematikk
Kategori:Personer fra tidligere Tjøme kommune
Kategori:Personer fra Færder kommune